ai4bharat/Pralekha huggingface dataset:
रक्षा मंत्रालय
राष्ट्रपति ने विंग कमांडर भावनेन्द्रण नायर प्रशांत को वायु सेना पदक  प्रदान किये
16 अगस्त, 2018 को विंग कमांडर भावनेन्द्रण नायर प्रशांत ने अपनी टीम के साथ ‘ऑपरेशन करुणा’ के एचएडीआर ऑपरेशन में शामिल हुए। ऑपरेशन करुणा केरल के बाढ़ प्रभावित क्षेत्र में चलाया जा रहा था। मिशन के तहत उन्होंने देखा कि कॉलेज की 13 लड़कियां एक छोटे से छत पर फंसी हुई हैं। छत पर जगह की कमी होने के कारण अधिकांश क्रू सदस्यों ने उन्हें फंसी लड़कियों को बचाने के लिए छत पर न उतरने की सलाह दी। अपनी सुरक्षा की परवाह किये बगैर अधिकारी 13 लड़कियों को बचाने के लिए छत पर उतर गए। एक दूसरे मिशन में विंग कमांडर ने दो शिशुओं को बचाया। शिशुओं को हेलीकॉप्टर के तेज़ हवा से सांस लेने में शिशुओं को परेशानी ना हो उन्होंने इसका भी ख्याल रखा। पूरे ऑपरेशन के दौरान उनकी टीम ने एक हजार से अधिक लोगों की जाने बचाई। विंग कमांडर श्री नायर ने स्वयं चार शिशुओं तथा एक 102 वर्षीय वृद्धा समेत 112 लोगों को सुरक्षित स्थानों पर पहुंचाया। विंग कमांडर नायर के विशिष्ट नेतृत्व ने उनकी टीम सदस्यों समेत सभी को प्रेरित किया। सभी मिशनों में उन्होंने अत्यधिक साहस और विशिष्ट सेवा का निरंतर प्रदर्शन किया है।
- अदम्य साहस और वीरता के लिए विंग कमांडर भावनेन्द्रण नायर प्रशांत को वायु सेना पदक  पुरस्कार दिया गया है।
कृषि एवं किसान कल्याण मंत्रालय
प्रधानमंत्री श्री नरेन्द्र मोदी के वर्ष 2022 तक किसानों की आमदनी दोगुनी करने के दृष्टिकोण को सफल बनाने हेतु वैज्ञानिक ढंग से निरूपित एवं यथानुकूल समेकित कृषि प्रणाली को प्रोत्साहनः कृषि मंत्री श्री राधामोहन सिंह
 को प्रोत्साहन दिया रहा है। यह जानकारी केन्द्रीय कृषि एवं किसान कल्याण मंत्री श्री राधामोहन सिंह ने किसानों की सुनिश्चित आजीविका एवं आय में वृद्धि के लिए समन्वित कृषि प्रणाली" के विषय पर सत्र के दौरान आयोजित बैठक में दी। बैठक में कृषि और किसान कल्याण मंत्रालय से संबंधित संसदीय सलाहकार समिति के सदस्य, सरकारी अधिकारी और भारतीय कृषि अनुसंधान परिषद  के वैज्ञानिक शामिल हुए।
उन्होंने बताया कि समेकित कृषि प्रणाली को प्राकृतिक एवं उददेश्यपूर्ण समेकित प्रणालियों में वर्गीकृत किया जा सकता हैं । प्राकृतिक समेकित कृषि किसानों द्धारा अपनाई जाने वाली वह पद्धति हैं जिसमें प्रणाली के विभिन्न अवयवों/घटकों में प्रायः तालमेल नहीं होता हैं । अतः उददेश्यपूर्ण समेंकित कृषि प्रणाली के अंतर्गत बहुउददेशीय जैसे उत्पादन में वृद्धि, लाभ, पुनर्चक्रण द्धारा लागत में कमी, पारिवारिक पोषण, टिकाऊपन, पारिस्थितिकीय सुरक्षा, रोजगार सृजन, आर्थिक क्षमता एवं सामाजिक समरसता का ख्याल रखा जाता हैं ।
माननीय कृषि मंत्री ने कहा कि देश की विदेशों से आयातित खाद्यान्न पर निर्भरता खत्म करने हेतु अधिक उपज देने वाली प्रजातियों का विकास कर तथा उर्वरकों द्धारा उत्पादन बढ़ाकर देश के खाद्यान्न आवश्यकता की पूर्ति की गई, परन्तु बाद में उर्वरक उपयोग क्षमता कम होने के कारण उत्पादकता कम हुई जिसके परिणाम स्वरूप किसानों की आमदनी घटती गई। उन्होंने बताया कि भारतीय संसद में प्रस्तुत वर्ष 2017-18 के आर्थिक सर्वेक्षण से पता चलता है कि पिछले 10 वर्षो की अवधि के दौरान किसानों की आय में फसलोत्पादन द्धारा वृद्धि का योगदान महज एक प्रतिशत रहा जबकि पशुधन का योगदान सात प्रतिशत रहा।
श्री सिंह ने कहा कि भारत में खाद्य एवं पोषण सुरक्षा के दृष्टिकोण से लघु फार्म  का महत्वपूर्ण स्थान है। ऐसे में फसलों, बागवानी, पुष्पोत्पादन, सस्य-वानिकी तथा पशुपालन, दुग्धव्यवसाय, कुक्कुट पालन, सुअर पालन, मत्स्य पालन एवं अन्य कृषि संबंधी उद्यम जिनमें कम जमीन की आवश्यकता पड़ती है जैसे मशरूम उत्पादन, मधुमक्खी पालन, खेत के चारों तरफ वृक्षारोपण आदि को स्थान विशेष की आवश्यकता के अनुरूप समायोजित किया जा रहा हैं, जिससें सीमांत एवं लघु किसानों की आजीविका में सुघार हो सके।
उन्होंने हर्ष व्यक्त करते हुए कहा कि भारतीय कृषि अनुसंधान परिषद द्धारा विभिन्न राज्यों में स्थित 25 राज्य कृषि विश्वविद्यालयों, 5 शोध संस्थानों एवं एक केन्द्रीय विश्वविद्यालय के सहयोग से समेकित कृषि प्रणाली पर अखिल भारतीय समन्वित अनुसंधान परियोजना द्धारा 45 समेकित कृषि प्रणाली मॉडल विकसित किए गए हैं जोकि 23 राज्यों तथा एक संघ शासित प्रदेश में बेहतर उत्पादन एवं आय प्राप्त लिए उपयोगी हैं।
बैठक के अंत में श्री राधामोहन सिंह ने संसदीय सलाहकार समिति और लोकसभा के सभी सदस्यों से स्थान विशेष आधारित समेमित कृषि प्रणाली मॉडलों को और अधिक प्रोत्साहित करने का आग्रह करते हुए कहा कि फसल, बागवानी, पशुधन एवं मत्स्य से संबंधित विभिन्न योजनाओं को मिलाकर समेकित कृषि प्रणाली पर राष्ट्रीय मिशन के सूत्रपात से किसानों में समेकित कृषि प्रणाली को प्रोत्साहन मिलेगा, जिससे वर्ष 2022 तक किसानों की आमदनी दोगुनी करने के लक्ष्य की ओर बढ़ते कदमों को और अधिक गति मिलेगी।
रक्षा मंत्रालय
आईएनएस सुमेधा 'एक्सरसाइज ब्राइट स्टार- 23' में भाग लेने के लिए मिस्र के अलेक्जेंड्रिया में
आईएनएस सुमेधा 'एक्सरसाइज ब्राइट स्टार- 23' में भाग लेने के लिए 06 सितंबर 2023 को मिस्र के पोर्ट अलेक्जेंड्रिया पहुंचा। तीनों सेनाओं के इस बहुराष्ट्रीय अभ्यास में 34 देशों की भागीदारी होगी। यह मध्य-पूर्व और उत्तरी अफ्रीका क्षेत्र में अब तक का सबसे बड़ा संयुक्त सैन्य अभ्यास है।
एक्सरसाइज ब्राइट स्टार- 23 को दो चरणों में आयोजित किया जाना है। हार्बर चरण में समुद्री चरण की योजना और संचालन के लिए क्रॉस-डेक विजिट, पेशेवरों का आदान-प्रदान, खेल फिक्स्चर और बातचीत जैसी व्यापक गतिविधियां शामिल हैं। समुद्री चरण में जटिल और उच्च तीव्रता वाले अभ्यास शामिल होंगे, जिनमें क्रॉस डेक फ्लाइंग, एंटी-सरफेस और एंटी-एयर अभ्यास शामिल होंगे जिनमें लाइव हथियार फायरिंग अभ्यास भी शामिल होगा। यह अभ्यास भारतीय नौसेना को अंतरसंचालनीयता को बढ़ाने और प्रदर्शित करने का अवसर प्रदान करता है। यह अपने साझेदार देशों से समुद्री सुरक्षा संचालन में सर्वोत्तम कार्यप्रणालियों से लाभ भी प्राप्त करता है।
यह एक्सरसाइज ब्राइट स्टार में भारतीय नौसेना की पहली भागीदारी है, जिसमें अन्य मित्रवत विदेशी नौसेनाओं के नौसेना जहाजों की भी भागीदारी होगी। यह अभ्यास गहन संचालन और प्रशिक्षण के साथ दो सप्ताह तक चलेगा, जिसका उद्देश्य भाग लेने वाली नौसेनाओं की एक एकीकृत बल के रूप में एक साथ काम करने की क्षमता की पुष्टि करना और सहयोगात्मक प्रशिक्षण और आपसी समझ के माध्यम से समुद्री सुरक्षा और वैश्विक स्थिरता के लिए उनकी साझा प्रतिबद्धता को उजागर करना है।
कमांडर एम.सी. चंदीप की कमान में आईएनएस सुमेधा, स्वदेश निर्मित सरयू श्रेणी के नौसेना ऑफशोर पेट्रोल जहाजों  का तीसरा जहाज है, जो लंबे समय तक चलने में सक्षम है, आवश्यक हथियारों, सेंसरों से सुसज्जित है और एक एकीकृत हेलीकॉप्टर इस पर से उड़ान भरने में सक्षम है। एक अत्यधिक शक्तिशाली मंच जिसे विभिन्न परिचालन मिशनों के लिए तैनात किया जा सकता है, आईएनएस सुमेधा भारतीय जहाज निर्माण उद्योग की क्षमताओं का प्रमाण देता है जो 'आत्मनिर्भर भारत' के विजन पर जोर देता है।
नीति आयोग
एटीएल मैराथन 2022-23: अटल नवाचार मिशन ने आवेदन आमंत्रित किए
इस वर्ष की प्रमुख नवाचार प्रतियोगिता को नवीन बनाने के लिए एआईएम द्वारा छात्रों के लिए जी20 थीम अपनाई गई
अटल नवाचार मिशन  नीति आयोग ने आज एआईएम के अटल टिंकरिंग लैब्स कार्यक्रम के तहत 'एटीएल मैराथन 2022-23 - एक प्रमुख नवाचार चुनौती' के लिए आवेदन आमंत्रित करने की शुरूआत की।
एटीएल मैराथन पूरे देश के उन युवा नवप्रवर्तकों के लिए एक राष्ट्रीय स्तर की नवाचार चुनौती है, जो अपनी पसंद की सामुदायिक समस्याओं को हल कर सकते हैं, कामकाजी प्रोटोटाइप या न्यूनतम व्यवहार्य उत्पाद  के रूप में नवाचारी समाधान विकसित कर सकते हैं।
मैराथन के पिछले संस्करण में 7000 से ज्यादा नवाचारों की भागीदारी रही, उनमें से शीर्ष 350 को भारत में प्रतिष्ठित कंपनियों के साथ इंटर्नशिप के अवसर, एमआईएम, नीति आयोग से पुरस्कार और प्रमाण पत्र प्राप्त हुए। इस वर्ष का एटीएल मैराथन इससे भी अधिक शानदान होने वाला है।
एटीएल मैराथन के इस संस्करण की थीम "भारत की जी20 प्रेसीडेंसी" है। क्योंकि भारत ने इस वर्ष जी20 की अध्यक्षता ग्रहण की है, इसलिए एआईएम ने ध्यान केन्द्रित करने से संबंधित क्षेत्रों में अंतरराष्ट्रीय स्तर पर प्रासंगिक मुद्दों के बार में जी20 की कार्य समूह प्रेरक सिफारिशों के आधार पर समस्या विवरण तैयार किए हैं।
यह विचार विभिन्न क्षेत्रों में वैश्विक समस्याओं के समाधान द्वारा न केवल बेहतर भारत बल्कि दुनिया के लिए नवाचार करने हेतु छात्रों के लिए एक बड़ा अवसर जुटाने वाला है। यह भारत के लिए एक ऐतिहासिक क्षण होने वाला है और यह छात्रों के लिए स्थानीय और वैश्विक समस्याओं को हल करने का भी एक अनूठा अवसर होगा।
इस वर्ष, छात्रों के पास निर्दिष्ट विषयों के अतिरिक्त अन्य क्षेत्रों में भी परियोजनाएं जमा करने का अवसर रहेगा। छात्र दिए गए समस्या विवरणों के अलावा स्थानीय समुदाय की समस्याओं को भी हल करने में सक्षम होंगे।
एटीएल मैराथन 2022-23 हिंदी में भी उपलब्ध है। छात्र अंग्रेजी और हिंदी में एटीएल मैराथन के बारे में सभी विवरण प्राप्त कर सकते हैं और दोनों भाषाओं में अपनी प्रविष्टियां जमा कर सकते हैं।
शीर्ष टीमों को छात्र इनोवेटर प्रोग्राम के माध्यम से भारत के प्रमुख कॉर्पोरेट्स और इन्क्यूबेशन सेंटर्स के साथ इंटर्नशिप करने और एआईएम, नीति आयोग से प्रमाण-पत्र प्राप्त करने तथा कई तरह के अन्य रोमांचक अवसर भी उपलब्ध होंगे।
एआईएम के मिशन निदेशक डॉ. चिंतन वैष्णव ने चुनौती विवरण देते हुए कहा कि यह हम सभी के लिए एक रोमांचक क्षण है। हमने पिछले मैराथन में कुछ शानदार नवाचार देखे हैं और हमें विश्वास है कि इस साल भी हमें काफी रोमांचक नवाचार देखने को मिलेंगे। छात्रों के लिए, एटीएल मैराथन एक महान टीम बनाने से लेकर राष्ट्रीय महत्व की समस्या को हल करने वाली एक शानदार यात्रा है।
इस वर्ष की थीम के महत्व पर जोर देते हुए उन्होंने कहा कि इस वर्ष मैराथन बहुत महत्वपूर्ण होने जा रहा है क्योंकि छात्र जी20 के वैश्विक प्रासंगिक मुद्दों से प्राप्त समस्या विवरणों पर काम करेंगे। उन्होंने छात्रों को आगे आने और इस सुनहरे अवसर का हिस्सा बनने के लिए प्रोत्साहित किया।
एटीएल मैराथन 2023 में एक छात्र की यात्रा
समस्या विवरण क्षेत्र
- शिक्षा
- स्वास्थ्य
- कृषि
- पर्यावरण और जलवायु स्थिरता
- विकास
- डिजिटल अर्थव्यवस्था
- पर्यटन
- अन्य 
अधिक जानकारी के लिए छात्र यहां क्लिक कर सकते हैं https://innovateindia.mygov.in/atl-marathon-2022/
|
स्वास्थ्य एवं परिवार कल्याण मंत्रालय
|
कोविड-19 टीकाकरण अपडेट-269वां दिन
भारत का कुल टीकाकरण कवरेज 95.82 करोड़ के पार
आज शाम 7 बजे तक 59 लाख से अधिक टीके की खुराक दी गई
भारत का कोविड-19 टीकाकरण कवरेज आज 95.82 करोड़  को पार कर गया है। आज शाम 7 बजे तक 59 लाख  से अधिक टीके की खुराक दी गई। आज देर रात तक पूरे दिन के लिए अंतिम रिपोर्ट के संकलन के बाद दैनिक टीकाकरण की संख्या बढ़ सकती है।
जनसंख्या प्राथमिकता समूहों के आधार पर अलग किए गए टीके की खुराक का कुल कवरेज इस प्रकार है:
|
|
टीके की खुराक का कुल कवरेज
|
|
एचसीडब्ल्यू
|
|
पहली खुराक
|
|
1,03,75,396
|
|
दूसरी खुराक
|
|
90,34,986
|
|
एफएलडब्ल्यू
|
|
पहली खुराक
|
|
1,83,59,200
|
|
दूसरी खुराक
|
|
1,53,95,110
|
|
18-44 वर्ष आयु वर्ग
|
|
पहली खुराक
|
|
38,65,14,621
|
|
दूसरी खुराक
|
|
10,39,10,487
|
|
45-59 वर्ष आयु वर्ग
|
|
पहली खुराक
|
|
16,60,82,662
|
|
दूसरी खुराक
|
|
8,38,00,217
|
|
60 वर्ष से अधिक
|
|
पहली खुराक
|
|
10,48,28,845
|
|
दूसरी खुराक
|
|
5,99,63,008
|
|
पहली खुराक का कुल कवरेज
|
|
68,61,60,724
|
|
दूसरी खुराक का कुल कवरेज
|
|
27,21,03,808
|
|
कुल
|
|
95,82,64,532
जनसंख्या प्राथमिकता समूहों के आधार पर अलग किए गए टीकाकरण अभियान में आज की उपलब्धि इस प्रकार है:
|
|
दिनांक : 11 अक्टूबर 2021 
|
|
एचसीडब्ल्यू
|
|
पहली खुराक
|
|
153
|
|
दूसरी खुराक
|
|
10,552
|
|
एफएलडब्ल्यू
|
|
पहली खुराक
|
|
397
|
|
दूसरी खुराक
|
|
33,585
|
|
18-44 वर्ष आयु वर्ग
|
|
पहली खुराक
|
|
21,61,257
|
|
दूसरी खुराक
|
|
19,16,301
|
|
45-59 वर्ष आयु वर्ग
|
|
पहली खुराक
|
|
5,37,285
|
|
दूसरी खुराक
|
|
6,52,008
|
|
60 वर्ष से अधिक
|
|
पहली खुराक
|
|
2,91,192
|
|
दूसरी खुराक
|
|
3,59,739
|
|
पहली खुराक का कुल कवरेज
|
|
29,90,284
|
|
दूसरी खुराक का कुल कवरेज
|
|
29,72,185
|
|
कुल
|
|
59,62,469
देश में सबसे कमजोर आबादी को कोविड-19 से बचाने के लिए एक उपकरण के तौर पर टीकाकरण अभियान की सर्वोच्च स्तर पर नियमित रूप से समीक्षा और निगरानी की जाती है।
रक्षा मंत्रालय
आईएनएस सतपुड़ा और पी8 आई समुद्री गश्ती विमान बहुराष्ट्रीय नौसेना अभ्यास काकाडू में भाग लेने के लिए ऑस्ट्रेलिया के डार्विन पहुंचे
भारतीय नौसेना के युद्धपोत आईएनएस सतपुड़ा और पी8आई समुद्री गश्ती विमान 12 सितंबर 2022 को रॉयल ऑस्ट्रेलियन नेवी द्वारा आयोजित बहुराष्ट्रीय अभ्यास काकाडू - 2022 में भाग लेने के लिए ऑस्ट्रेलिया के डार्विन पहुंचे।
बंदरगाह और समुद्र, दोनों, में दो सप्ताह तक चलने वाले इस अभ्यास में 14 नौसेनाओं के जहाज और समुद्री विमान शामिल होंगे। इस अभ्यास के बंदरगाह चरण के दौरान, इस पोत के चालक दल भाग लेने वाली नौसेनाओं के साथ परिचालन संबंधी योजना के बारे में संवाद और खेल गतिविधियों में संलग्न होंगे।
रक्षा मंत्रालय
गोवा के समीप मिग लड़ाकू विमान दुर्घटनाग्रस्त, दोनों पायलट सुरक्षित
16 नवंबर 2019 को दोपहर के समय एक मिग-29के दो सीटों वाला लड़ाकू विमान नियमित प्रशिक्षण के लिए गोवा के डाबोलिम नौसेना एयर बेस से उड़ान उड़ान भरा लेकिन उड़ान भरने के कुछ ही समय बाद पक्षियों के झुंड से उसका सामना हो गया। पायलट ने देखा कि बायां इंजन बाहर निकल गया था और दायें इंजन में आग लग गई थी। मानक संचालन प्रक्रियाओं के जरिये विमान को ठीक करने की कोशिश की गई लेकिन आपात स्थिति के कारण उसमें सफलता नहीं मिली। पायलटों ने बुद्धिमानी दिखाई और वे विमान को घनी आबादी वाले क्षेत्र से दूर जाकर सुरक्षित बाहर गये। दुर्घटना के कारणों का पता लगाने के लिए नौसेना द्वारा एक जांच समिति स्थापित की गई है। पायलट कैप्टन एम. शोखंद और लेफ्टिनेंट कमांडर दीपक यादव सुरक्षित हैं और उन्हें बचा लिया गया है। जमीन पर भी किसी तरह की जान-माल की हानि नहीं हुई है।
स्वास्थ्य एवं परिवार कल्याण मंत्रालय
भारत में कोविड-19 बीमारी से ठीक होने वाले लोगों की कुल संख्या 23 लाख के पार पहुंची
ठीक होने वाले मरीजों की संख्या कोविड-19 के सक्रिय मामलों के तीन गुना से भी अधिक है
ठीक होने वाले लोगों की संख्या इसके सक्रिय मामलों से 16 लाख से अधिक है
बड़ी संख्या में कोविड-19 के मरीजों के ठीक होने और अस्पतालों से छुट्टी मिलने तथा घरों में पृथकवास  से उबरने के साथ ही भारत में कोविड-19 बीमारी से ठीक होने वाले लोगों की कुल संख्या आज 23 लाख के आंकड़े को पार कर गई है।
अब तक कोविड-19 के कुल 23,38,035 मरीजों का ठीक हो जाना व्यापक स्तर पर आक्रामक तरीके से परीक्षण कराने की नीति को प्रभावी ढंग से लागू करने, निगरानी के जरिए समग्र रूप से संक्रमितों का पता लगाने और इनके संपर्क में आने वाले लोगों का पता लगाकर उनका कुशलतापूर्वक उपचार के कारण संभव हो पाया है। ग़ैर-इनवेसिव ऑक्सीजन के उपयोग, आईसीयू और अस्पतालों में बेहतरीन कुशल डॉक्टरों और बेहतर एम्बुलेंस सेवाओं सहित देखभाल प्रोटोकॉल के मानकों पर ध्यान केंद्रित करने से गंभीर और अति गंभीर कोविड मरीजों के ठीक होने की दर में सुधार हुआ है। घरों में पृथकवास  में रहने वाले मरीजों की चिकित्सकीय देखरेख और निगरानी की जा रही है। ऐसे मरीज भी तेजी से ठीक हो रहे हैं।
पिछले 24 घंटों में कोविड-19 के 57,469 मरीज़ ठीक हुए हैं। इसके साथ ही भारत में कोविड-19 मरीज़ों में ठीक होने की दर बढ़कर 75% को पार कर गई है जो यह दर्शाता है कि ठीक होने वाले रोगियों की संख्या पिछले कई महीनों से लगातार बढ़ रही है।
भारत में कोविड-19 बीमारी से ठीक होने वाले लोगों की संख्या इसके सक्रिय मामलों  की तुलना में 16 लाख से अधिक  है। इस बीमारी से ठीक होने वालों की बड़ी संख्या ने यह साफ कर दिया है कि देश में कोविड-19 का वास्तविक कैसलोड यानी सक्रिय मामलों की संख्या में कमी आई है जो वर्तमान में कुल पॉजिटिव मामलों का केवल 22.88% है। आईसीयू में रोगियों के प्रभावी नैदानिक उपचार ने मृत्यु दर  को कम रखने और इसे और भी कम करने में महत्वपूर्ण भूमिका निभाई है। आज कोविड-19 से होने वाली मौतों के मामले में देश में मृत्यु दर गिरकर 1.85% पर आ गई है।
स्वास्थ्य मंत्रालय के साथ सक्रिय सहयोग से एम्स नई दिल्ली द्वारा चलाए जा रहे 'कोविड-19 उपचार पर राष्ट्रीय ई-आईसीयू' ने भारत में इस बीमारी से ठीक होने की दर में बढ़ोतरी लाने और मृत्यु दर  घटाने में प्रमुख भूमिका निभाई है। राष्ट्रीय ई-आईसीयू सप्ताह में दो बार मंगलवार और शुक्रवार को आयोजित किया जाता है। इसमें राज्यों के निर्धारित कोविड अस्पतालों के आईसीयू डॉक्टरों को शामिल किया जाता है और कोविड उपचार से संबंधित उनके प्रश्नों का उत्तर दिया जाता है। अब तक देश के 22 राज्यों के 117 अस्पतालों को शामिल करते हुए ऐसे 14 राष्ट्रीय ई-आईसीयू आयोजित किए गए हैं।
कोविड-19 से संबंधित तकनीकी मुद्दों, दिशा-निर्देशों एवं परामर्शों पर सभी प्रामाणिक और अद्यतन जानकारी के लिए कृपया नियमित रूप से https://www.mohfw.gov.in/और @MoHFW_INDIA देखें।
कोविड-19 से संबंधित तकनीकी सवाल technicalquery.covid19[at]gov[dot]in और अन्य सवाल ncov2019[at]gov[dot]in एवं @CovidIndiaSeva पर भेजे जा सकते हैं।
कोविड-19 को लेकर यदि कोई सवाल हो तो स्वास्थ्य और परिवार कल्याण मंत्रालय के हेल्पलाइन नंबर: + 91-11-23978046या 1075  पर कॉल करें। राज्यों/केंद्रशासित प्रदेशों के हेल्पलाइन नंबरों की सूची भी https://www.mohfw.gov.in/pdf/coronvavirushelplinenumber.pdfपर उपलब्ध है।
इस्पात मंत्रालय
भारतीय इस्पात प्राधिकरण लिमिटेड-सेल ने सार्वजनिक उद्यम विभाग-डीपीई की प्रदर्शनी में भाग लेकर आजादी का अमृत महोत्सव मनाया
इस्पात निर्माण के लिए सार्वजनिक क्षेत्र का महारत्न उपक्रम, भारतीय इस्पात प्राधिकरण लिमिटेड , महात्मा मंदिर सम्मेलन और प्रदर्शनी केंद्र गांधीनगर, गुजरात में 9 से 12 जून, 2022 तक 'आजादी का अमृत महोत्सव'  मनाने के लिए सार्वजनिक उद्यम विभाग  द्वारा आयोजित एक प्रदर्शनी में भाग ले रहा है। प्रदर्शनी का उद्घाटन गुजरात के मुख्यमंत्री श्री भूपेंद्रभाई पटेल और केंद्रीय वित्त और कॉर्पोरेट कार्य मंत्री श्रीमती निर्मला सीतारमण ने किया। इस अवसर पर सेल और स्कोप की अध्यक्ष श्रीमती सोमा मंडल भी उपस्थित थीं।
डीपीई, सीपीएसई और स्कोप के समर्थन से, भारत की स्वतंत्रता के 75 वर्ष मनाने के लिए आजादी का अमृत महोत्सव के अंतर्गत कई कार्यक्रमों का आयोजन कर रहा है। उपरोक्त प्रमुख आयोजनों के एक हिस्से के रूप में 'राष्ट्र निर्माण और सीपीएसई' पर एक प्रदर्शनी का आयोजन किया गया है, जहां सेल सहित विभिन्न क्षेत्रों के 75 केंद्रीय सार्वजनिक क्षेत्र के उद्यम भाग ले रहे हैं। ये कंपनियां आज के भारत के निर्माण में अपने योगदान का प्रदर्शन करेंगी।
सेल ने प्रदर्शनी में एक स्टॉल लगाया है जहां इसने अपनी स्थापना के बाद से राष्ट्र निर्माण में कंपनी के योगदान को प्रदर्शित किया है। सेल का स्टॉल अर्थव्यवस्था के विभिन्न महत्वपूर्ण क्षेत्रों के लिए अपनी विविध उत्पाद श्रृंखला को प्रदर्शित करेगा। सेल आजादी का अमृत महोत्सव के स्मरणोत्सव के 'जनांदोलन' में सक्रिय रूप से भाग ले रहा है और इस पहल को सफल बनाने के लिए प्रतिबद्ध है।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 449वां दिन
भारत का समग्र टीकाकरण कवरेज 185.68 करोड़ से अधिक हुआ
आज शाम 7 बजे तक 12 लाख से ज्यादा टीके की खुराक दी गई
12-14 आयु वर्ग के किशोरों को अब तक 2.21 करोड़ से अधिक खुराक दी गई
भारत का कोविड-19 टीकाकरण कवरेज आज 185.68 करोड़  से अधिक हो गया। आज शाम 7 बजे तक 12 लाख  से ज्यादा टीके की खुराक दी गई। अब तक 12-14 आयु वर्ग के किशोरों को कोविड-19 टीके की 2.21 करोड़  से अधिक पहली खुराक लगाई गई है। कोविड टीकाकरण के तहत चिन्हित श्रेणियों के लाभार्थियों के लिए 'प्रीकॉशन डोज' लगाने के अभियान के तहत अब तक पात्र आयु समूह को 2.43 करोड़ से अधिक खुराक दी गई हैं। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10404088
|
|
दूसरी खुराक
|
|
10004986
|
|
प्रीकॉशन डोज
|
|
4534815
|
|
एफएलडब्ल्यू
|
|
पहली खुराक
|
|
18413910
|
|
दूसरी खुराक
|
|
17520476
|
|
प्रीकॉशन डोज
|
|
7010310
|
|
आयु वर्ग 12-14 वर्ष
|
|
पहली खुराक
|
|
22144238
|
|
आयु वर्ग 15-18 वर्ष
|
|
पहली खुराक
|
|
57636534
|
||
|
दूसरी खुराक
|
|
39546185
|
|
आयु वर्ग 18-44 वर्ष
|
|
पहली खुराक
|
|
55036141
|
|
दूसरी खुराक
|
|
470020545
|
|
आयु वर्ग 45-59 वर्ष
|
|
पहली खुराक
|
|
202818804
|
|
दूसरी खुराक
|
|
186238308
|
|
60 वर्ष से अधिक
|
|
पहली खुराक
|
|
126790538
|
|
दूसरी खुराक
|
|
116003809
|
|
प्रीकॉशन डोज
|
|
12763095
|
|
कुल दी गई पहली खुराक
|
|
993244253
|
|
कुल दी गई दूसरी खुराक
|
|
839334309
|
|
प्रीकॉशन डोज
|
|
24308220
|
|
कुल
|
|
1856886782
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 9 अप्रैल, 2022 
|
|
एचसीडब्ल्यू
|
|
पहली खुराक
|
|
46
|
|
दूसरी खुराक
|
|
502
|
|
प्रीकॉशन डोज
|
|
9953
|
|
एफएलडब्ल्यू
|
|
पहली खुराक
|
|
56
|
|
दूसरी खुराक
|
|
888
|
|
प्रीकॉशन डोज
|
|
14164
|
|
आयु वर्ग 12-14 वर्ष
|
|
पहली खुराक
|
|
413384
|
|
आयु वर्ग 15-18 वर्ष
|
|
पहली खुराक
|
|
38505
|
||
|
दूसरी खुराक
|
|
123322
|
|
आयु वर्ग 18-44 वर्ष
|
|
पहली खुराक
|
|
39497
|
|
दूसरी खुराक
|
|
376578
|
|
आयु वर्ग 45-59 वर्ष
|
|
पहली खुराक
|
|
6702
|
|
दूसरी खुराक
|
|
84233
|
|
60 वर्ष से अधिक
|
|
पहली खुराक
|
|
4514
|
|
दूसरी खुराक
|
|
53045
|
|
प्रीकॉशन डोज
|
|
89888
|
|
कुल दी गई पहली खुराक
|
|
502704
|
|
कुल दी गई दूसरी खुराक
|
|
638568
|
|
प्रीकॉशन डोज
|
|
114005
|
|
कुल
|
|
1255277
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
पत्तन, पोत परिवहन और जलमार्ग मंत्रालय
कोचीन शिपयार्ड ने बीएसएफ को तीन फ्लोटिंग बॉर्डर आउट-पोस्ट जहाजों की आपूर्ति की
पत्तन, पोत परिवहन और जलमार्ग मंत्रालय के तहत आने वाली कोचीन शिपयार्ड लिमिटेड  ने सीमा सुरक्षा बल को तीन फ्लोटिंग बॉर्डर आउट-पोस्ट  जहाजों की दूसरी खेप की सफलतापूर्वक आपूर्ति कर दी है। सीएसएल को देश की जल सीमाओं की रक्षा के लिए ऐसे नौ एफबीओपी के निर्माण का ऑर्डर मिला था। आने वाले महीनों में तीन अन्य जहाजों की आपूर्ति होने की संभावना है।
गृह मंत्रालय ने मार्च, 2019 में सीमा सुरक्षा बल की वाटर विंग के लिए 9 एफबीओपी के डिजाइन, निर्माण और आपूर्ति के उद्देश्य से ऑर्डर जारी किए थे। कुल 46 मीटर लंबाई और 12 मीटर चौड़ाई वाले एफबीओपी को भारत के अंतर्देशीय जल में तैनाती के लिए डिजाइन किया गया है, जिसमें विशेषकर कच्छ  और सुंदरबन  के नदी क्षेत्र शामिल हैं। जहाजों को सीएसएल ने डिजाइन किया है और इंडियन रजिस्टर ऑफ शिपिंग द्वारा पंजीकृत किया गया है। हर एफबीओपी जहाज को चार तेज पेट्रोलिंग करने वाली नौकाओं की व्यवस्था के साथ डिजाइन किया गया है। यह पोत ऐसी तकनीकी प्रणाली से लैस है जिससे इन तेज गति की नौकाओं को आसानी से पानी में उतारा जा सकता है और पानी से वापस पोत पर रखा जा सकता है। यह पोत छोटी नावों को पेट्रोल, ताजे पानी और खाद्य-सामग्री की आपूर्ति करेगा।
वर्ष 1972 में स्थापित कोचीन शिपयार्ड भारत सरकार के पूर्ण स्वामित्व वाली कंपनी है। पिछले तीन दशक में कंपनी भारतीय जहाज निर्माण और जहाज मरम्मत उद्योग की अग्रणी कंपनी के रूप में उभरी है। यह यार्ड भारत में सबसे बड़े जहाजों का निर्माण और मरम्मत कर सकता है। भारत का पहला ग्रीनफील्ड और वर्तमान में देश के सबसे आधुनिक शिपबिल्डिंग यार्ड को भारत में अच्छी गुणवत्ता वाले जहाज बनाने के लिए उल्लेखनीय प्रतिष्ठा हासिल है। कोचीन शिपयार्ड अपनी विशेषज्ञता के साथ टैंकरों, प्रोडक्ट कैरियर, बल्क कैरियर, यात्री जहाज, हाई बोलार्ड पुल टग्स, एयर डिफेंस शिप आदि उत्पादों की श्रृंखला की पेशकश करने के लिए पूरी तरह तैयार है। सीएसएल ने 1982 में जहाज मरम्मत सुविधाएं देनी शुरू की थीं और तेल अन्वेषण उद्योग के लिए जहाजों के साथ ही हर प्रकार के जहाजों के लिए अपग्रेड और मरम्मत सुविधाएं दे रही है।
प्रधानमंत्री कार्यालय
ओडिशा में साइक्लोन का जायज़ा लेने के बाद प्रधानमंत्री का सम्बोधन
पूरी दुनिया एक तरफ कोरोना वायरस के कारण जो समस्या पैदा हुई है, जिंदगियां बचाने के लिए दुनिया जंग लड़ रही है। ऐसी संकट की घड़ी में हिन्दुस्तान के लिए केंद्र सरकार हो या राज्य सरकारें हों, सभी डिपार्टमेंट और एक प्रकार से सभी नागरिक, ये कोरोना वायरस की लड़ाई में पिछले दो-ढाई महीने से लगे हुए हैं।
ऐसे समय साइक्लोन का इतना बड़ा संकट और वो भी सुपर-साइक्लोन, बहुत ही चिंता का विषय था। बंगाल जाते-जाते वो उड़ीसा को भी कितना नुकसान कर पाएगा, ये हमेशा चिंता का विषय बना रहा। लेकिन जिस प्रकार से यहां पर व्यवस्थाएं institutionalize हुई हैं, गांव तक नागरिकों को क्या करना है ऐसे संकट के समय, इसकी भली-भांति जानकारी होने के कारण यहां जीवन बचाने में बहुत बड़ी सफलता मिली है। और इसके लिए उड़ीसा के नागरिक, उड़ीसा का प्रशासन और उड़ीसा के मुख्यमंत्री श्रीमान नवीन बाबू उनकी पूरी टीम अभिनंदन के अधिकारी हैं।
लेकिन जब इतनी बड़ी प्राकृतिक आपदा आती है, तब संपत्ति का नुकसान तो होता ही है। पश्चिम बंगाल की तुलना में उड़ीसा में उतना नुकसान नहीं हुआ है, लेकिन जाते-जाते भी वो पूंछ पटक करके तो जाता ही है, ऐसे प्रकार का संकट। और इसलिए हाउसिंग में, एग्रीकल्चर में, पॉवर में, कॉम्युनिकेशन में, इंफ्रास्ट्रक्चर में जो नुकसान हुआ है तो मैंने आज पूरा detail review लिया है। राज्य सरकार ने भी विस्तार से मेरे सामने सारी बातें रखी हैं।
यहां के सरकार की व्यवस्था की तरफ से बहुत ही जल्द उसका आकलन करके रिपोर्ट भारत सरकार को मिलेगी। भारत सरकार की टीम भी तत्काल यहां पहुंचेगी और पूरी परिस्थिति का review कर-करके लंबे समय के लिए relief हो, restore करने की बात हो, rehabilitation की बात हो; इन सारी चीजों को प्राथमिकता देते हुए काम आगे बढाया जाएगा।
लेकिन तत्काल आवश्यकता को ध्यान में रखते हुए भारत सरकार की तरफ से 500 करोड़ रुपया एडवांस व्यवस्था के रूप में देने का हमने निर्णय किया है। और बाकी आवश्यकताएं एक बार complete survey होने के बाद, rehabilitation की पूरी योजना बनने के बाद भारत सरकार भी कंधे से कंधा मिला करके उड़ीसा के विकास की यात्रा में और इस संकट की घड़ी से बाहर निकलने के काम में पूरी तरह मदद करेगी।
बहुत-बहुत धन्यवाद।